માનવમિત્ર, ગાંધીનગર : ગુજરાત રાજ્યમાં જમીનોના ભાવ ઊંચે જતાં આજના યુગમાં જમીનોના વાદ વિવાદના કેસોમાં પણ એટલો જ ઉછાળો આવ્યો છે. ગુજરાતનું પાટનગર અને ગાંધીનગર જિલ્લાની જમીનોના ભાવ પણ આકાશને આંબી રહ્યાં છે ત્યારે ગાંધીનગર શહેર નજીક આવેલા કોબા ગામમાં ૬૦ વર્ષીય ખેડૂત બાબુભાઈ જાઈતારામ પટેલની સર્વે નંબર ૫૭/૫ ની જમીન વડીલોપાર્જીત અને ભાગ ભાગની આવેલી છે. ત્યારે આ જમીન પ્રકરણના મુદ્દામાં બાબુભાઈએ માનસિક સ્વસ્થતા ગુમાવી હોવાની રજૂઆત સાથે પોતાને ફોસલાવીને અને જમીનોના રજિસ્ટર બાનાખત નિકુલ બળદેવભાઈ દેસાઈએ કરી લીધો હોવાની ચોંકાવનારી ફરિયાદ પોલીસને આપી હતી અને ખેડૂતે ખેતરમાં દવા છાંટવાની દવા ગટગટાવી લીધી હતી. જેમાં ૧૦૮ બોલાવીને સિવિલ ખસેડવામાં આવ્યા હતાં. ત્યારે ફરિયાદીએ ફરિયાદમાં કોબા ગામના વિષ્ણુ સાંકાભાઈ રબારી, શેરથાના રોહિત ભરતભાઈ રબારી અને જમિયતપુરાના નિકુલ બળદેવભાઈ રબારી સામે વિશ્વાસઘાત, છેતરપિંડી અને ગુનાહિત કલમો સાથે ગુનો ઈન્ફોસિટી પોલીસે દાખલ કર્યો હતો. ત્યારે આ બાબતની જાણ નિકુલ રબારીને થતા તેમણે આગોતરા જામીન મેળવવા તજવીજ કરેલ જે આગોતરા જામીન પણ મળ્યાં હતાં.